**Vilho Heikkinen** (s. 15. kesäkuuta 1998 Haukipudas) on suomalainen jääkiekkomaalivahti, joka edustaa SM-liigajoukkue Tapparaa.

Ura
---

### Seuraura

Heikkinen on Haukiputaan Ahmojen kasvatti. Hän siirtyi 14-vuotiaana Oulun Kärppiin kaudeksi 2012–2013. Heikkinen pelasi suurimman osan kaudestaan seuran C2-junioreissa, mutta hän voitti myös C-nuorten Suomenmestaruuden joukkueensa kolmosmaalivahtina. Kauden 2014–2015 Heikkinen vietti Ranskassa HC Reimsin U18-joukkueessa. Kaudeksi 2015–2016 hän palasi Kärppiin, jossa Heikkinen voitti B-nuorten Suomenmestaruuden. Hän pelasi kauden aikana myös yhden ottelun Kiekko-Laserissa B-nuorten Mestiskarsinnoissa. Kauden 2016–2017 Heikkinen pelasi pääasiassa Kärppien A-nuorissa, mutta hän debytoi myös miesten peleissä pelattuaan kaksi ottelua lainalla II-divisioonajoukkue Oulaisten Kiekko Haukoissa.

Kaudella 2017–2018 Heikkisellä oli koko A-nuorten SM-liigan paras torjuntaprosentti (93,6%). Hän jakoi runkosarjassa varsin tasaisesti Kärppien torjuntavastuun Justus Annusen kanssa, mutta Heikkinen ei pelannut pudotuspeleissä kuitenkaan otteluakaan Annusen pelattua kaikki ottelut. Hän voitti kauden päätteeksi A-nuorten SM-hopeaa. Heikkinen puki Kärppien SM-liigajoukkueen paidan kauden aikana myös yhdeksään runkosarjaotteluun, mutta hän ei saanut kuitenkaan peliaikaa. Lokakuussa 2017 Kärpät lainasi Heikkisen yhden ottelun ajaksi Mestis-joukkue Kokkolan Hermekseen.

Heikkinen siirtyi kaudeksi 2018–2019 vuoden mittaisella sopimuksella Mestis-joukkue Rovaniemen Kiekkoon. Hän toimi pääasiassa joukkueen selkeänä kakkosmaalivahtina Rasmus Reijolalle ja Heikkinen pelasi kahdeksan runkosarjaottelua. Kaudeksi 2019–2020 hän palasi vuoden mittaisella sopimuksella Kokkolan Hermekseen. Joukkueen maalivahtivalmentajana toimi Heikkiselle Kärppien organisaatiosta tuttu Aleksi Hilli. Hän nousi Hermeksen pääasialliseksi vastuunkantajaksi ja Heikkinen pelasi 33 runkosarjaottelua torjuen 12 voittoa sekä kolme nollapeliä, mikä oli eniten koko sarjassa Ketterän Santeri Lipiäisen ohella. Joulukuussa 2019 seura lainasi hänet yhden ottelun ajaksi Vaasan Sportin SM-liigajoukkueeseen paikkaamaan Niko Hovisen loukkaantumista. Heikkinen kuitenkin toimi joukkueen kakkosmaalivahtina Stefan Steenille, eikä hän saanut peliaikaa. Huhtikuussa 2020 Heikkinen teki Hermeksen kanssa vuoden mittaisen jatkosopimuksen. Kaudella 2020–2021 hän jäi kuitenkin pääasialliseksi kakkosmaalivahdiksi Kärppien lainamaalivahti Joel Blomqvistille. Heikkinen pelasi 14 runkosarja- ja kolme playoff-ottelua. Hän voitti kauden päätteeksi Mestis-hopeaa.

Syyskuussa 2021 Heikkinen palasi loppukauden 2021–2022 kattavalla sopimuksella Rovaniemen Kiekkoon, kun joukkueen toinen maalivahti Elias Korpela oli loukkaantunut. Heikkinen nousi lopulta RoKin selkeäksi ykkösmaalivahdiksi ja pelasi runkosarjassa 39 ottelua torjuen 14 voittoa ja kaksi nollapeliä. Pudotuspeleissä hän pelasi 13 ottelua torjuen kahdeksan voittoa. Pronssiottelussa 27. huhtikuuta 2022 vieraissa Forssan Palloseuraa vastaan Heikkinen torjui peräti 51 kertaa, kun hän torjui RoKin kauden päätteeksi Mestis-pronssille. Joukkueen 2–3-voittomaali syntyi toisessa jatkoerässä ajassa 82.51. Mitali oli RoKin Mestis-historian ensimmäinen.

Heinäkuussa 2022 Heikkinen teki määräaikaisen 30. syyskuuta 2022 asti kestävän sopimuksen SM-liigajoukkue Tapparan kanssa. Hän lähti kauteen 2022–2023 niin ikään joukkueen toisena maalivahtina Christian Heljangolle. Heikkinen teki liigadebyyttinsä runkosarjan kolmannella kierroksella 17. syyskuuta 2022 vieraissa entistä seuraansa Oulun Kärppiä vastaan. Hän torjui Tapparan 0–3-tappioon päättyneessä ottelussa 24 kertaa ja hän päästi kaksi maalia. Mikko Alikoski valitsi Heikkisen ottelun Alumnien tähtien kakkostähdeksi. Lyhyen sopimuksensa päätyttyä hänen sopimustaan jatkettiin kauden loppuun. Liigauransa ensimmäisen voiton varsinaisella peliajalla sekä nollapelin Heikkinen pelasi kuudennessa ottelussaan 17. lokakuuta 2022 Vaasan Sportia vastaan. Hän torjui Tapparan 3–0-voittoon päättyneessä ottelussa 19 kertaa. Vesa Launis ja Kari Heikkinen valitsivat Heikkisen ottelun Alumnien tähtien ykköstähdeksi. Hän torjui nollapelin myös seuraavassa ottelussaan 21. lokakuuta 2022 Kalevan Palloa vastaan. Heikkinen oli viidessä peräkkäisessä ottelussa päästämättä yhtään maalia yhteensä 225 minuutin ja 48 sekunnin ajan, kunnes hänen nollaputkensa katkesi 22. lokakuuta 2022 vieraissa KooKoota vastaan. Hän pelasi kauden aikana SM-liigassa 15 runkosarjaottelua torjuen viisi voittoa ja kolme nollapeliä. Mestarien liigassa Heikkinen pelasi kaksi ottelua torjuen yhden voiton. Hän pelasi kauden aikana myös yhden ottelun lainalla Mestis-joukkue Imatran Ketterässä joulukuussa 2022, jolloin Heikkinen paikkasi loukkaantumisia. Heikkinen pelasi Tapparassa kauden viimeisimmän ottelunsa tammikuussa 2023, kunnes hänen kautensa päättyi loukkaantumiseen. Tappara täydensi maalivahtiosastoaan loppukaudella Niko Hovisella. Heikkinen voitti kauden päätteeksi kuitenkin Suomenmestaruuden. Hän voitti myös CHL:n mestaruuden. Toukokuussa 2023 Heikkinen teki seuran kanssa vuoden mittaisen jatkosopimuksen.

### Maajoukkueura

Heikkinen on pelannut kaksi nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2016–2017 | Kärpät | A-SM | 14 |  |  |  |  | 32 |  | 2.43 | 91,1 | – | – | – | – | – | – | – | – |
|  | Kiekko Haukat | II-divisioona | 2 |  |  |  |  | 16 |  |  | 87,4 | – | – | – | – | – | – | – | – |
| 2017–2018 | Kärpät | A-SM | 25 |  |  |  |  | 54 |  | 1.82 | 93,6 | – | – | – | – | – | – | – | – |
|  | Hermes | Mestis | 1 | 0 | 1 | 0 | 60 | 7 | 0 | 7.00 | 81,1 | – | – | – | – | – | – | – | – |
| 2018–2019 | RoKi | Mestis | 8 | 2 | 4 | 1 | 417 | 27 | 0 | 3.38 | 85,3 | – | – | – | – | – | – | – | – |
| 2019–2020 | Hermes | Mestis | 33 | 12 | 13 | 6 | 1810 | 92 | 3 | 3.05 | 89,0 | – | – | – | – | – | – | – | – |
| 2020–2021 | Hermes | Mestis | 15 | 2 | 9 | 3 | 855 | 49 | 0 | 3.44 | 90,2 | 4 | 2 | 1 | 201 | 11 | 0 | 3.29 | 88,7 |
| 2021–2022 | RoKi | Mestis | 39 | 14 | 12 | 11 | 2274 | 99 | 2 | 2.61 | 91,5 | 13 | 8 | 5 | 826 | 37 | 0 | 2.69 | 92,0 |
| 2022–2023 | Tappara | SM-liiga | 15 | 5 | 7 | 2 | 806 | 28 | 3 | 2.08 | 90,9 | – | – | – | – | – | – | – | – | Kanada-malja |
|  | Ketterä | Mestis | 1 | 1 | 0 | 0 | 60 | 1 | 0 | 1.00 | 95,5 | – | – | – | – | – | – | – | – |
|

Lähteet
-------

* Vilho Heikkinen The Internet Hockey Databasessa (englanniksi)
* Vilho Heikkinen Eurohockey-sivustolla (englanniksi)
* Vilho Heikkinen *Elite Prospects*. Everysport Media Group AB.  (englanniksi)

### Viitteet

1. 1 2 3  Vilho Heikkinen Eurohockey-sivustolla (englanniksi)
2. 1 2 3 4 5 6 7  Vilho Heikkinen *Elite Prospects*. Everysport Media Group AB.  (englanniksi)
3. ↑  VILHO HEIKKINEN HERMEKSEEN *kokkolanhermes.fi*.  9.10.2017. Edustus Hermes ry. Viitattu 17.9.2022.
4. ↑  Lahdenperä, Johanna: RoKille neljä pelaajasopimusta lisää − Maaliahne Olli-Matti Järvelä jatkaa Rovaniemellä *Jatkoaika.com*.  15.4.2018. Jatkoaika r.y. Viitattu 17.9.2022.
5. ↑  Hermes hankki nuoren maalivahdin RoKista *Jatkoaika.com*.  14.5.2019. Jatkoaika r.y. Viitattu 17.9.2022.
6. ↑  Elite Prospects - Award - Finland2 (Mestis) Most Shutouts *eliteprospects.com*. Everysport Media Group AB. Viitattu 18.9.2022. (englanniksi)
7. ↑  Hermeksen maalivahti Vilho Heikkinen lainalle yhden ottelun ajaksi *vaasansport.fi*.  26.12.2019. Hockey-Team Vaasan Sport Oy. Viitattu 17.9.2022.
8. ↑  Hermes julkaisi maalivahtikaksikkonsa − Kakkosvahti saapuu Kokkolaan Kärpistä *Jatkoaika.com*.  18.4.2020. Jatkoaika r.y. Viitattu 17.9.2022.
9. ↑  Heikkinen palaa RoKi-maalille *rokihockey.fi*.  23.9.2021. RoKi Hockey Oy.  Arkistoitu 20.9.2022. Viitattu 17.9.2022.
10. ↑  Pronssit Lappiin, Palloseura taipui toisessa jatkoerässä *forssanpalloseura.fi*.  23.9.2021. Forssan Palloseura Ry. Viitattu 17.9.2022.
11. ↑  Hurmerinta, Eero: Maksim Matushkin palaa Tapparaan − kirvesrinnoille myös kolme muuta sopimusta *Jatkoaika.com*.  22.7.2022. Jatkoaika r.y. Viitattu 17.9.2022.
12. ↑  Kärpät - Tappara, 17.9.2022 *liiga.fi*.  17.9.2022. Jääkiekon SM-liiga Oy. Viitattu 18.9.2022.
13. ↑  Heikkisen sopimukselle jatkoa *tappara.fi*.  30.9.2022. Tamhockey Oy. Viitattu 3.10.2022.
14. ↑  Tappara - Sport, 17.10.2022 *liiga.fi*.  17.10.2022. Jääkiekon SM-liiga Oy. Viitattu 17.10.2022.
15. ↑  Hänninen, Markku: Tapparan Vilho Heikkisen kauden nollaputkiennätys sai sinettinsä viikonloppuna – pelasi yli 225 minuuttia päästämättä maalia *Jatkoaika.com*.  25.10.2022. Jatkoaika r.y. Viitattu 10.7.2023.
16. ↑  Puolustaja Kalle Loponen ja Maalivahti Vilho Heikkinen lainalle Ketterään *kettera.net*.  10.12.2022. Imatran Ketterä Oy. Viitattu 10.7.2023.
17. ↑  Cody Porter lainasopimuksella Tapparaan *tappara.fi*.  7.2.2023. Tamhockey Oy. Viitattu 10.7.2023.
18. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 10.7.2023.

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen